
	2.	Itenni l-importanza ta’ dibattitu pubbliku kontinwu dwar l-oqsma ta’ attività tal-Unjoni mmirat biex jinforma liċ-ċittadini dwar l-ambitu tal-kompetenzi tal-Unjoni u l-livelli differenti ta’ teħid ta’ deċiżjonijiet, sabiex jitnaqqas l-għadd ta’ petizzjonijiet inammissibbli; itenni s-sejħa tiegħu, f’dan ir-rigward, għal kampanji ta’ sensibilizzazzjoni usa’ permezz tal-involviment attiv tas-servizzi tal-komunikazzjoni tal-UE eżistenti fl-Unjoni, biex jgħinu jżidu l-għarfien taċ-ċittadini dwar id-dritt ta’ petizzjoni tagħhom, kif ukoll l-ambitu tar-responsabbiltajiet tal-UE u l-kompetenzi tal-Kumitat għall-Petizzjonijiet;
	2.	Itenni l-importanza ta’ dibattitu pubbliku kontinwu dwar l-oqsma ta’ attività tal-Unjoni mmirat biex jinforma liċ-ċittadini dwar l-ambitu tal-kompetenzi tal-Unjoni u l-livelli differenti ta’ teħid ta’ deċiżjonijiet, sabiex jitnaqqas l-għadd ta’ petizzjonijiet inammissibbli; itenni s-sejħa tiegħu għal kampanji ta’ sensibilizzazzjoni usa’, speċjalment fir-reġjuni remoti, kif ukoll fost gruppi sottorappreżentati tas-soċjetà, inkluż iż-żgħażagħ, in-nisa, il-komunitajiet rurali u insulari, permezz tal-involviment attiv tas-servizzi tal-komunikazzjoni tal-UE eżistenti fl-Unjoni, biex jgħinu jżidu l-għarfien taċ-ċittadini dwar id-dritt ta’ petizzjoni tagħhom, kif ukoll l-ambitu tar-responsabbiltajiet tal-UE u l-kompetenzi tal-Kumitat għall-Petizzjonijiet; jappella għal komunikazzjoni aktar ċara u mingħajr lingwaġġ tekniku mal-petizzjonanti u spjegazzjoni pubblika aħjar tar-rwol u l-limiti tal-Kumitat għall-Petizzjonijiet, b’mod partikolari għall-utenti vulnerabbli jew ġodda;

	4.	Jirrimarka li l-petizzjonijiet jikkostitwixxu opportunità unika għall-Parlament u għal istituzzjonijiet oħra tal-UE biex jingħaqdu b’mod dirett maċ-ċittadini tal-UE u jżommu djalogu regolari magħhom, b’mod partikolari f’każijiet fejn ikunu affettwati mill-applikazzjoni ħażina jew mill-ksur tad-dritt tal-UE; jisħaq fuq il-ħtieġa ta’ kooperazzjoni mtejba bejn l-istituzzjonijiet tal-UE u l-awtoritajiet nazzjonali, reġjonali u lokali dwar l-inkjesti li jirrigwardaw l-implimentazzjoni tad-dritt tal-UE u l-konformità miegħu; jemmen li tali kooperazzjoni hija kruċjali biex jiġi indirizzat u solvut it-tħassib taċ-ċittadini dwar l-applikazzjoni tad-dritt tal-UE u li hija tikkontribwixxi għat-tisħiħ tal-leġittimità demokratika u tal-obbligu ta’ rendikont tal-Unjoni; jappella, għalhekk, għall-parteċipazzjoni tar-rappreżentanti tal-Istati Membri fil-laqgħat tal-kumitat u tweġibiet aktar f’waqthom u dettaljati għal talbiet biex tingħata kjarifika jew informazzjoni mibgħuta mill-Kumitat għall-Petizzjonijiet lill-awtoritajiet nazzjonali;
	4.	Jirrimarka li l-petizzjonijiet jikkostitwixxu opportunità unika għall-Parlament u għal istituzzjonijiet oħra tal-UE biex jingħaqdu b’mod dirett maċ-ċittadini tal-UE u jżommu djalogu regolari magħhom, b’mod partikolari f’każijiet fejn ikunu affettwati mill-applikazzjoni ħażina jew mill-ksur tad-dritt tal-UE; jisħaq fuq il-ħtieġa ta’ kooperazzjoni mtejba bejn l-istituzzjonijiet tal-UE u l-awtoritajiet nazzjonali, reġjonali u lokali dwar l-inkjesti li jirrigwardaw l-implimentazzjoni tad-dritt tal-UE u l-konformità miegħu; jemmen li tali kooperazzjoni hija kruċjali biex jiġi indirizzat u solvut it-tħassib taċ-ċittadini dwar l-applikazzjoni tad-dritt tal-UE u li hija tikkontribwixxi għat-tisħiħ tal-leġittimità demokratika u tal-obbligu ta’ rendikont tal-Unjoni; jappella, għalhekk, għall-parteċipazzjoni b’sinifikat tar-rappreżentanti tal-Istati Membri fil-laqgħat tal-kumitat u tweġibiet aktar f’waqthom u dettaljati għal talbiet biex tingħata kjarifika jew informazzjoni mibgħuta mill-Kumitat għall-Petizzjonijiet lill-awtoritajiet nazzjonali, sabiex jiġi żgurat segwitu xieraq tal-petizzjonijiet;

	8.	Ifakkar li l-bażi tad-data e-Petizzjoni hija għodda interna essenzjali li tippermetti lill-membri tal-Kumitat għall-Petizzjonijiet jaċċessaw l-informazzjoni kollha meħtieġa sabiex isegwu s-sitwazzjoni attwali ta’ kull petizzjoni u jkunu jistgħu jieħdu deċiżjonijiet infurmati dwar it-trattament tal-petizzjonijiet; jinnota li l-bażi tad-data e-Petizzjoni għandha wkoll rwol importanti fil-komunikazzjoni mal-petizzjonanti;
	8.	Ifakkar li l-bażi tad-data e-Petizzjoni hija għodda interna essenzjali li tippermetti lill-membri tal-Kumitat għall-Petizzjonijiet jaċċessaw l-informazzjoni kollha meħtieġa sabiex isegwu s-sitwazzjoni attwali ta’ kull petizzjoni u jkunu jistgħu jieħdu deċiżjonijiet infurmati dwar it-trattament tal-petizzjonijiet; jinnota li l-bażi tad-data e-Petizzjoni għandha wkoll rwol importanti fil-komunikazzjoni mal-petizzjonanti; jenfasizza l-ħtieġa li jiġu modernizzati aktar l-għodod diġitali tal-Kumitat PETI u jissuġġerixxi li jiġi esplorat użu responsabbli u ggwidat mill-bniedem tal-intelliġenza artifiċjali biex ikompli jittejjeb it-trattament tal-petizzjonijiet;

	9.	Ifakkar fl-impenn tal-Kummissjoni li toħloq għodda tal-IT interistituzzjonali bejn il-Kummissjoni u l-Parlament, bil-għan li jiġu kondiviżi l-informazzjoni u d-dokumenti dwar l-azzjonijiet kollha ta’ segwitu meħuda rigward il-petizzjonijiet, bħal proċeduri ta’ ksur, proposti leġiżlattivi jew tweġibiet mill-awtoritajiet nazzjonali, u b’hekk tissaħħaħ it-trasparenza u l-effiċjenza tat-trattament tal-petizzjonijiet, li, f’kuntest usa’, jikkontribwixxi biex tiżdied il-fiduċja taċ-ċittadini fl-istituzzjonijiet tal-UE u fil-proġett Ewropew;
	9.	Ifakkar fl-impenn tal-Kummissjoni li toħloq għodda tal-IT interistituzzjonali bejn il-Kummissjoni u l-Parlament, bil-għan li jiġu kondiviżi l-informazzjoni u d-dokumenti dwar l-azzjonijiet kollha ta’ segwitu meħuda rigward il-petizzjonijiet, bħal proċeduri ta’ ksur, proposti leġiżlattivi jew tweġibiet mill-awtoritajiet nazzjonali, u b’hekk tissaħħaħ it-trasparenza u l-effiċjenza tat-trattament tal-petizzjonijiet, li, f’kuntest usa’, jikkontribwixxi biex tiżdied il-fiduċja taċ-ċittadini fl-istituzzjonijiet tal-UE u fil-proġett Ewropew, u jappella għall-introduzzjoni malajr ta’ dan it-tip ta’ għodda interistituzzjonali tal-IT;

	12.	Jieħu nota li l-ambjent baqa’ l-qasam ta’ tħassib ewlieni għall-petizzjonanti fl-2024, b’aktar minn 20 % tal-petizzjonijiet iqajmu kwistjonijiet ambjentali; jisħaq fuq l-importanza li jiġu ssodisfati l-aspettattivi taċ-ċittadini tal-UE rigward il-protezzjoni tal-ambjent, u jħeġġeġ lill-Kummissjoni, flimkien mal-Istati Membri, tiżgura l-implimentazzjoni korretta tal-leġiżlazzjoni tal-UE fil-qasam ambjentali;
	12.	Jieħu nota li l-ambjent baqa’ l-qasam ta’ tħassib ewlieni għall-petizzjonanti fl-2024, b’aktar minn 20 % tal-petizzjonijiet iqajmu kwistjonijiet ambjentali; jinnota l-għadd sinifikanti ta’ petizzjonijiet li jiddenunzjaw il-ksur tal-leġiżlazzjoni ambjentali tal-UE f’diversi Stati Membri; jinnota li l-kwistjonijiet rappurtati mill-petizzjonanti u diskussi fil-kumitat jinkludu l-protezzjoni tal-lupu fl-UE, l-effetti tossiċi fit-tul tal-pestiċidi u l-ksur tad-Direttiva dwar l-emissjonijiet industrijali li jirriżulta mill-ġestjoni ta’ impjant tal-azzar; jisħaq fuq l-importanza li jiġu ssodisfati l-aspettattivi taċ-ċittadini tal-UE rigward il-protezzjoni tal-ambjent, u jħeġġeġ lill-Kummissjoni, flimkien mal-Istati Membri, tiżgura l-implimentazzjoni korretta tal-leġiżlazzjoni tal-UE fil-qasam ambjentali;

	12a.	Jieħu nota tal-fatt li kwistjonijiet oħra ġew trattati mill-Kumitat għall-Petizzjonijiet, bħal pereżempju l-protezzjoni tad-drittijiet tat-tfal, inkluża s-sikurezza online, it-titjib tal-benessri tal-annimali; jiġbed l-attenzjoni għall-petizzjonijiet li jenfasizzaw il-ksur tad-drittijiet tal-passiġġieri; jinnota wkoll li bosta petizzjonijiet qajmu tħassib dwar il-protezzjoni tad-data u b’mod partikolari l-infurzar tar-Regolament Ġenerali dwar il-Protezzjoni tad-Data; jenfasizza wkoll l-għadd ta’ petizzjonijiet li jindirizzaw il-kriżi tal-akkomodazzjoni fl-Istati Membri; jinnota li l-Kumitat għall-Petizzjonijiet indirizza r-responsabbiltajiet tal-kumpaniji tal-fjuwils fossili fil-kriżi tal-għoli tal-ħajja, bi tħassib relatat mas-sikurezza ferrovjarja, mal-protezzjoni tad-drittijiet tal-ħaddiema; jinnota l-kunsiderazzjoni tal-petizzjoni dwar il-kultura u l-wirt nazzjonali; ifakkar li l-Kumitat għall-Petizzjonijiet iddiskuta diversi petizzjonijiet dwar il-kanċellazzjoni ta’ permessi ta’ residenza permanenti ta’ ċittadini Russi; jinnota li l-Kumitat għall-Petizzjonijiet irċieva għadd sostanzjali ta’ petizzjonijiet dwar l-Istat tad-Dritt fl-Istati Membri, li ġew diskussi fil-Kumitat; jinnota l-petizzjonijiet imressqa dwar il-kundizzjonijiet tal-akkoljenza tal-immigranti u ta’ dawk li jfittxu ażil fl-Istati Membri u jinnota l-petizzjonijiet li jirrapportaw każijiet ta’ diskriminazzjoni; jistenna segwitu xieraq u informazzjoni aġġornata mill-Kummissjoni dwar dawn il-petizzjonijiet kollha;

	15.	Ifakkar fil-fatt li r-relazzjonijiet mal-Ombudsman Ewropew jirrappreżentaw waħda mir-responsabbiltajiet mogħtija lill-Kumitat għall-Petizzjonijiet mir-Regoli ta’ Proċedura tal-Parlament; jilqa’ l-kooperazzjoni kostruttiva tal-Parlament mal-Ombudsman Ewropew, li magħha l-Kumitat għall-Petizzjonijiet jikkondividi l-objettivi li jiġu żgurati t-trasparenza, il-professjonaliżmu u l-integrità tal-istituzzjonijiet tal-UE fil-konfront taċ-ċittadini Ewropej, kif ukoll l-involviment tiegħu fin-Network Ewropew tal-Ombudsmen;
	15.	Ifakkar fil-fatt li r-relazzjonijiet mal-Ombudsman Ewropew jirrappreżentaw waħda mir-responsabbiltajiet mogħtija lill-Kumitat għall-Petizzjonijiet mir-Regoli ta’ Proċedura tal-Parlament; jenfasizza r-rwol tal-Kumitat għall-Petizzjonijiet fil-proċess elettorali tal-Ombudsman Ewropew, b’mod partikolari fl-organizzazzjoni tas-seduta ta’ smigħ pubblika mal-kandidati eliġibbli kollha, li saret fit-3 ta’ Diċembru 2024, li kienet miftuħa għall-Membri kollha tal-Parlament Ewropew, u b’hekk tathom il-possibbiltà demokratika u trasparenti li jiskambjaw il-fehmiet mal-kandidati u jivvalutaw l-indipendenza, il-kwalifiki u l-professjonaliżmu tagħhom kif ukoll il-viżjoni tagħhom għall-kariga ta’ Ombudsman Ewropew fi ħdan l-arkitettura istituzzjonali tal-UE; jilqa’ l-kooperazzjoni kostruttiva tal-Parlament mal-Ombudsman Ewropew, li magħha l-Kumitat għall-Petizzjonijiet jikkondividi l-objettivi li jiġu żgurati t-trasparenza, il-professjonaliżmu u l-integrità tal-istituzzjonijiet tal-UE fil-konfront taċ-ċittadini Ewropej, kif ukoll l-involviment tiegħu fin-Network Ewropew tal-Ombudsmen;

	16.	Jirrikonoxxi l-kontributi regolari tal-Ombudsman Ewropew għall-ħidma tal-Kumitat għall-Petizzjonijiet matul is-sena; jemmen bis-sħiħ li l-istituzzjonijiet, il-korpi u l-aġenziji tal-Unjoni jeħtiġilhom jiżguraw segwitu konsistenti u effikaċi għar-rakkomandazzjonijiet tal-Ombudsman;
	16.	Iħeġġeġ il-kontributi regolari kontinwi tal-Ombudsman Ewropew għall-ħidma tal-Kumitat għall-Petizzjonijiet matul is-sena; jemmen bis-sħiħ li l-istituzzjonijiet, il-korpi u l-aġenziji tal-Unjoni jeħtiġilhom jiżguraw segwitu konsistenti u effikaċi għar-rakkomandazzjonijiet tal-Ombudsman; jenfasizza r-rwol essenzjali tal-Ombudsman Ewropew fil-promozzjoni tat-trasparenza, l-amministrazzjoni tajba, u l-protezzjoni tad-drittijiet taċ-ċittadini; jitlob kooperazzjoni aktar mill-qrib bejn il-Kumitat għall-Petizzjonijiet u l-uffiċċju tal-Ombudsman;

	17.	Jinnota li, minkejja l-waqfa parlamentari minħabba l-elezzjonijiet Ewropej, il-Kumitat għall-Petizzjonijiet esprima l-pożizzjoni tiegħu u għamel rakkomandazzjonijiet dwar kwistjonijiet importanti mqajma fil-petizzjonijiet, inkluż l-adozzjoni ta’ żewġ rapporti ta’ missjonijiet wara żjarat ta’ tiftix tal-fatti;
	17.	Jinnota li, minkejja l-waqfa parlamentari minħabba l-elezzjonijiet Ewropej, il-Kumitat għall-Petizzjonijiet esprima l-pożizzjoni tiegħu u għamel rakkomandazzjonijiet dwar kwistjonijiet importanti mqajma fil-petizzjonijiet, inkluż l-adozzjoni ta’ żewġ rapporti ta’ missjonijiet wara żjarat ta’ tiftix tal-fatti li saru fit-tieni nofs tal-2023, jiġifieri missjoni lejn l-Irlanda dwar il-bini milqut mill-problema tal-majka u missjoni lejn Spanja dwar l-immersjoni lingwistika fil-Katalonja; jenfasizza l-importanza tal-implimentazzjoni min-naħa tal-awtoritajiet edukattivi tal-Katalonja tar-rakkomandazzjonijiet li saru mill-Kumitat għall-Petizzjonijiet fir-rapport tiegħu tad-19 ta’ Marzu 2024, bl-għan li jiġu ssalvagwardjati d-drittijiet lingwistiċi tal-istudenti u tal-familji tagħhom;

	17a.	Jinnota l-għadd dejjem jikber ta’ petizzjonijiet relatati mal-politika tal-edukazzjoni, b’mod partikolari r-rikonoxximent tal-kwalifiki fil-qasam tat-tagħlim madwar l-Istati Membri; jenfasizza, f’dan ir-rigward, il-Mistoqsija Orali li l-Kumitat għall-Petizzjonijiet għamel lill-Kummissjoni dwar il-kundizzjonijiet tax-xogħol tal-għalliema fl-UE; jinsab allarmat dwar it-tweġiba orali tal-Kummissjoni li tikkonferma li l-iskarsezzi tal-għalliema huma sfida serja u li dan huwa rifless wkoll fir-riżultati reċenti ta’ PISA, fejn lanqas Stat Membru wieħed ma rnexxielu jtejjeb il-prestazzjoni tiegħu fil-ħiliet bażiċi; jistieden, f’dan ir-rigward, lill-Kummissjoni u lill-Istati Membri biex iżidu b’mod sinifikanti l-isforzi tagħhom biex itejbu s-sistemi tal-edukazzjoni skolastika tagħhom filwaqt li jżidu wkoll l-attraenza tal-professjoni tal-għalliema, inkluż permezz ta’ finanzjament u programmi;

	O.	billi meta jadotta l-aġenda tal-laqgħat tiegħu, il-Kumitat għall-Petizzjonijiet jagħti attenzjoni lill-petizzjonijiet u lis-suġġetti b’livell għoli ta’ rilevanza għad-diskussjoni fil-livell tal-UE u lill-ħtieġa li tinżamm kopertura ġeografika bbilanċjata tas-suġġetti skont il-petizzjonijiet riċevuti;
	O.	billi meta jadotta l-aġenda tal-laqgħat tiegħu, il-Kumitat għall-Petizzjonijiet jfittex li jiddiskuti petizzjonijiet u suġġetti b’livell għoli ta’ rilevanza għad-diskussjoni fil-livell tal-UE u lill-ħtieġa li tinżamm kopertura ġeografika bbilanċjata tas-suġġetti skont il-petizzjonijiet riċevuti;

	4a.	Il-Parlament Ewropew ifakkar li l-Kumitat għall-Petizzjonijiet irċieva għadd sinifikanti ta’ petizzjonijiet fil-bidu tal-2024 li jesprimu tħassib dwar theddid perċepit għall-Istat tad-dritt fi Spanja; jieħu nota tad-dibattitu konġunt li sar f’Jannar 2024 dwar diversi petizzjonijiet li jindirizzaw l-iżviluppi fi Spanja, b’mod partikolari fir-rigward tal-proposta tal-gvern għal liġi dwar l-amnestija u l-implikazzjonijiet potenzjali tagħha għall-oqfsa legali Spanjoli u tal-UE;

